అంజలీదేవి
1936లో రాజా హరిశ్చంద్రలో అంజలీదేవి చిన్న పాత్రతో పరిచయమైంది. ఆ తరువాత కష్టజీవిలో నాయికగా నటించింది. లవకుశలో ఎన్.టి. రామారావు సరసన నటించిన సీత పాత్ర మంచి పేరు తెచ్చిపెట్టింది. ఆ పాత్ర అప్పటి గ్రామీణ మహిళలను బాగా ప్రభావితం చేసింది. ఆమె కొన్ని గ్రామాలను సందర్శించడానికి వెళితే కొంతమంది ఆమెను నిజమైన సీతాదేవిగా భావించి మోకరిల్లిన సందర్భాలున్నాయని 1996లో ఒక వార్తా పత్రిక ముఖాముఖిలో పేర్కొన్నారు. సువర్ణసుందరి, అనార్కలిలో ఆమె నటన మన్ననపొందింది. దాదాపు 500 తెలుగు, తమిళ, కన్నడ చిత్రాలలో నటించింది. బృందావనం (1992), అన్న వదిన (1993) మరియు పోలీస్ అల్లుడు (1994) ఆమె నటజీవితంలో చివరి చిత్రాలు.
ఐశ్వర్య రాయ్ సినిమాలు
ఐశ్వర్య రాయ్ ప్రముఖ నటి, మోడల్. ఐదు భాషల్లో దాదాపు 40 సినిమాల్లోనటించారు ఆమె. ఎక్కువగా హిందీ, తమిళ్, ఇంగ్లీష్ భాషల్లో సినిమలు చేశారు. 1997లో మణిరత్నం దర్శకత్వంలో తమిళ్ లో  ఇరువర్ సినిమాతో తెరంగేట్రం చేశారు ఐశ్వర్య. ఈ సినిమాలో ఆమె ద్విపాత్రాభినయం చేశారు. అదే  ఏడాది బాలీవుడ్ లో ఔర్ ప్యార్ హో  గయా సినిమాలో నటించారు. ఆమె నటించిన జీన్స్(1998) సినిమా పెద్ద హిట్ అవడమే కాక అకడమీ అవార్డులకు వెళ్ళిన మొదటి భారతీయ సినిమాగా రికార్డు సృష్టించింది. ఆ తరువాత సంజయ్ లీలా భన్సాలీ దర్శకత్వంలో ఆమె నటించిన హమ్ దిల్ దే చుకే సనమ్(1999) సినిమా బాలీవుడ్ లో ఆమెకు గుర్తింపునిచ్చింది. ఈ సినిమాలోని నటనకు ఐశ్వర్య ఫిలింఫేర్ ఉత్తమ నటి పురస్కారం కూడా అందుకోవడం విశేషం. 1999లో సంగీత ప్రధానమైన సినిమా తాళ్ లో నటించారు ఐశ్వర్య ఈ సినిమా కూడా విజయవంతం కావడంతో ఆమె అగ్ర కథానాయికగా మారారు.